Tool and Die Repair in Grand Prairie, Texas from ThomasNet Custom Quotes
Tool and Die Repair Job Shops in Grand Prairie, Texas Reuse van klubrugby sal aarde laat dreun | Netwerk24
Reuse van klubrugby sal aarde laat dreun
Deur Christiaan Cloete 01 Februarie 2019 10:52
Kimberley-rugbyklub hou Saterdag 9 Februarie 'n rugbydag by Vleissentraal-park
Van die land se beste klubrugbyspanne sal op Saterdag 9 Februarie die aarde onder hulle voete laat dreun wanneer hulle mekaar in die Diamantstad die stryd aansê tydens Kimberley-rugbyklub se rugbydag by Vleissentraal-park.
Pieter Streak, een van Kimberley-rugbyklub se afrigters, voorspel dat vanjaar se rugbyseisoen op ’n hoë noot sal afskop.
Met ’n paar van die land se beste rugbyspanne wat op die dag teen mekaar sal meeding kan besoekers rugby vanuit die boonste rakke verwag.
Spanne soos Bloemfontein se polisierugbyklub (laasjaar se Vrystaat-klubkampioene), Roodepoort Rugbyklub (naaswenners van die Goue Leeus-rugbyunie se Pirates Uitdaagreeks van 2018), Sishen-rugbyklub (wenners van die Griekwas-superliga vir rugbyklubs), Kimberley-rugbyklub (naaswenners van verledejaar se Griekwas-superliga vir rugbyklubs), Welkom Dorp-rugbyklub (Griffons-klubkampioene), Bloem Collegians en Barbarians (’n span wat uit oud-Griekwa-spelers en plaaslike talent van Kimberley bestaan) sal almal tydens die rugbydag te siene wees.
Die rugbydag vind by Kimberley-rugbyklub se tuisveld by Vleissentraal-park te Moorestraat 6 plaas.
Die hekke maak reeds om 11:00 oop en ingangsfooi beloop slegs R20.00.
)Om 12:45 pak Bloem Collegians die Barbarians van Kimberley.
)Bloemfontein se Polisierugbyklub pak Roodepoort-rugbyklub om 14:22.
)Een van die hoogtepune vir plaaslike rugbyondersteuners sal wees wanneer Kimberley-rugbyklub die manne van Welkom Dorp-rugbyklub aanvat.
)Laaste maar nie minste nie is daar ’n wedstryd tussen Sishen-rugbyklub en Roodepoort-rugbyklub.
Daar is ook ’n biertent en DJ Ready T sal vir die vermaak sorg.
Skakel Pieter Streak by 079 519 9225 vir meer inligting.